Það getur verið breytilegt frá einum tíma til annars hvaða vextir Seðlabankans hafa mest áhrif á aðra skammtímavexti og teljast þar með meginvextir hans . Fyrir fjármálakreppuna haustið 2008 voru meginvextir bankans vextir á lánum Seðlabankans gegn veði til lánastofnana , þ.e. svokölluð veðlán . Eftir fjármálakreppuna hefur eftirspurn lánastofnana eftir fyrirgreiðslu frá Seðlabankanum hins vegar verið takmörkuð og lánastofnanir lagt þeim mun meira inn á reikninga í bankanum . Því hafa vextir á innlánsformum bankans verið áhrifameiri um vaxtaþróun á peningamarkaði frá árinu 2009 . Hér fyrir neðan eru gögn um vexti Seðlabankans og með því að smella á " Skoða gögnin " má nálgast upplýsingar um fleiri vaxtaraðir . Yfirlit yfir meginvexti Seðlabanka Íslands Fram til og með 7. apríl 2009 Vextir á lánum gegn veði Vextir á viðskiptareikningum Einfalt meðaltal vaxta á viðskiptareikningum og hámarksvaxta á innstæðubréfum með 28 daga binditíma Vextir til viðmiðunar vegna umreiknings á lánum skv. 18. gr. laga nr. 38 / 2001 um vexti og verðtryggingu með síðari breytingum .